नारायणहिटी दरबार संग्रहालय

नारायणहिटी दरबार संग्रहालय नेपाल की राजधानी काठमांडू स्थित एक सार्वजनिक संग्रहालय है।यह कैसर महल के पूर्व में और थमेल के बगल में स्थित है।सन 2008 से पूर्व यह "नारायणहिटी दरबार" था जिसे सन २००६ की क्रान्ति के फलस्वरूप संग्रहालय में परिवर्तित कर दिया गया। क्रांति से पहले यह महल नेपाल के राजा का निवास और प्रमुख कार्यस्थल था, तथा नेपाल के प्रमुख राजकीय कार्यक्रम यहीं पर आयोजित होते थे। 

वर्तमान महल-परिसर का निर्माण 1963 में राजा महेन्द्र द्वारा किया गया था। इसमें आंगनों, उद्यानों और इमारतों की एक प्रभावशाली श्रृंखला शामिल है।

व्युत्पत्ति 
नारायणहिटी दो शब्दों नारायण (विष्णु) और हिटी (पानी की टोंटी) से मिलकर बना है। वस्तुतः इस महल के सामने ही विष्णु मंदिर है और परिसर में मुख्य प्रवेश द्वार के पूर्व में नेपाली ढंग की पानी की टोंटी है जिसे नेवाड़ी में 'हिटी' कहा जाता है।

संदर्भ 

 नेपाल के राणा महल
 काठमांडू में संग्रहालय
 काठमांडू में इमारतें और संरचनाएं
 नेपाल में शाही निवास
 1963 नेपाल में प्रतिष्ठान